















zo 4. júna 2026,

ktorým sa menia a dopĺňajú niektoré zákony v súvislosti s prijatím zákona o medzinárodnej justičnej spolupráci v trestných veciach


Národná rada Slovenskej republiky sa uzniesla na tomto zákone:

Čl. I

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., nálezu Ústavného súdu Slovenskej republiky č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z., zákona č. 105/2022 Z. z., zákona č. 111/2022 Z. z., zákona č. 117/2023 Z. z., nálezu Ústavného súdu Slovenskej republiky č. 402/2023 Z. z., zákona č. 40/2024 Z. z., uznesenia Ústavného súdu Slovenskej republiky č. 41/2024 Z. z., zákona č. 47/2024 Z. z., zákona č. 214/2024 Z. z., nálezu Ústavného súdu Slovenskej republiky č. 215/2024 Z. z., zákona č. 248/2024 Z. z., nálezu Ústavného súdu Slovenskej republiky č. 341/2024 Z. z., zákona č. 353/2024 Z. z., zákona č. 363/2024 Z. z., zákona č. 23/2025 Z. z., zákona č. 150/2025 Z. z., zákona č. 157/2025 Z. z., zákona č. 327/2025 Z. z., zákona č. 416/2025 Z. z., zákona č 44/2026 Z. z. a zákona č. 69/2026 Z. z. sa mení takto:

V § 130 odsek 2 znie:
„(2) Za vec sa na účely tohto zákona považuje aj počítačový údaj, pamäťový nosič a počítačový systém podľa Trestného poriadku.“.

Čl. II

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z., zákona č. 1/2014 Z. z., zákona č. 195/2014 Z. z., zákon č. 307/2014 Z. z., zákona č. 353/2014 Z. z., zákona č. 78/2015 Z. z., nálezu Ústavného súdu Slovenskej republiky č. 139/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 401/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 152/2017 Z. z., zákona č. 236/2017 Z. z., zákona č. 274/2017 Z. z., zákona 161/2018 Z. z., zákona č. 314/2018 Z. z., zákona č. 321/2018 Z. z., zákona č. 3/2019 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 214/2019 Z. z., zákona č. 231/2019 Z. z., zákona č. 312/2020 Z. z., zákona č. 423/2020 Z. z., zákona č. 308/2021 Z. z., zákona č. 432/2021 Z. z., zákona č. 150/2022 Z. z., zákona č. 340/2022 Z. z., zákona č. 398/2022 Z. z., zákona č. 49/2023 Z. z., zákona č. 111/2023 Z. z., zákona č. 192/2023 Z. z., zákona č. 40/2024 Z. z., nálezu Ústavného súdu Slovenskej republiky č. 41/2024 Z. z., nálezu Ústavného súdu Slovenskej republiky č. 215/2024 Z. z., zákona č. 248/2024 Z. z., zákona č. 353/2024 Z. z., zákona č. 150/2025 Z. z., zákona č. 327/2025 Z. z., zákona č. 416/2025 Z. z., uznesenia Ústavného súdu Slovenskej republiky č. 41/2026 Z. z. a zákona č. 69/2026 Z. z.sa mení a dopĺňa takto:

1. § 2 sa dopĺňa odsekom 23, ktorý znie:
„(23) Nikoho nemožno nútiť k výpovedi proti sebe samému, k poskytovaniu dôkazov, ktoré by mohli viesť k jeho trestnému stíhaniu, ani k inému aktívnemu konaniu smerujúcemu k jeho obvineniu. O tom musí byť podozrivý, obvinený a svedok poučený.“.
2. Za § 3 sa vkladá § 3a, ktorý vrátane nadpisu znie: 

„§ 3a
Zohľadňovanie odsúdení súdmi členských štátov Európskej únie

	(1) Zohľadnenie právoplatného odsúdenia súdom iného členského štátu Európskej únie v trestnom konaní vykoná orgán činný v trestnom konaní a súd.

	(2) Na účely odseku 1 môže orgán činný v trestnom konaní alebo súd požiadať Generálnu prokuratúru Slovenskej republiky (ďalej len „generálna prokuratúra“) o zabezpečenie informácie o právoplatnom odsúdení súdom iného členského štátu Európskej únie; kópie právoplatných rozsudkov a ďalšie súvisiace informácie vyžiada orgán činný v trestnom konaní alebo súd prostredníctvom dožiadania o právnu pomoc alebo európskeho vyšetrovacieho príkazu, a to vždy, ak sa postupuje podľa § 47 ods. 2 Trestného zákona.

(3) Odsekom 1 nie je dotknutý postup pri uznávaní a výkone cudzieho rozhodnutia podľa osobitného predpisu o medzinárodnej justičnej spolupráci v trestných veciach.“.

3. V § 8 ods. 2 a § 65 ods. 6 sa za slovo „vecí“ vkladajú slová „a európskych záležitostí“.

4. V § 10 ods. 8 poslednej vete sa slová „Generálna prokuratúra Slovenskej republiky (ďalej len „generálna prokuratúra“)“ nahrádzajú slovami „generálna prokuratúra“.

5. V § 10 ods. 20 poslednej vete sa slová „Prevádzkovatelia verejných telefónnych sietí, poskytovatelia elektronických telekomunikačných sietí, poskytovatelia elektronických telekomunikačných služieb“ nahrádzajú slovami „Poskytovatelia služieb“.

6. V § 10 sa za odsek 20 vkladajú nové odseky 21 až 28, ktoré znejú:
„(21) Počítačovým údajom sa na účely tohto zákona rozumie akékoľvek znázornenie faktov, informácií alebo pojmov vo forme, ktorá je vhodná na spracovanie v počítačovom systéme, vrátane programu umožňujúceho nariadiť výkon nejakej funkcie počítačovým systémom.

(22) Počítačovým systémom sa na účely tohto zákona rozumie zariadenie alebo skupina vzájomne prepojených alebo súvisiacich zariadení, z ktorých jedno zariadenie alebo viaceré zariadenia automaticky spracúvajú počítačové údaje podľa programu, ako aj počítačové údaje, ktoré toto zariadenie alebo skupina zariadení ukladá, spracúva, opätovne získava alebo prenáša na účely svojho fungovania, používania, ochrany a údržby.

(23) Pamäťovým nosičom sa na účely tohto zákona rozumie akékoľvek hmotné médium spôsobilé uchovávať počítačové údaje, ktoré nie je počítačovým systémom.

(24) Údajom o účastníkovi sa na účely tohto zákona rozumie akýkoľvek údaj, ktorý má poskytovateľ služieb k dispozícii v súvislosti s používaním jeho služby, ktorý sa týka
a) totožnosti účastníka alebo zákazníka, ako je meno a priezvisko, dátum narodenia, korešpondenčná adresa, miesto poskytovania služby, adresa trvalého pobytu, prechodného pobytu, sídla alebo miesta podnikania, fakturačné údaje a platobné údaje, telefónne číslo alebo adresa elektronickej pošty,
b) typu služby a jej trvania vrátane 
1. technických údajov a údajov identifikujúcich súvisiace technické opatrenia alebo rozhrania, ktoré používa účastník alebo zákazník, alebo ktoré sa účastníkovi alebo zákazníkovi poskytujú v okamihu prvej registrácie alebo aktivácie a
2. údajov súvisiacich s overovaním používania služby s výnimkou hesiel alebo iných prostriedkov overenia používaných namiesto hesla, ktoré poskytuje používateľ, účastník alebo zákazník, alebo ktoré boli vytvorené na žiadosť používateľa, účastníka alebo zákazníka.

(25) Údajom požadovaným na účely identifikácie používateľa sa na účely tohto zákona rozumejú IP adresy a v prípade potreby príslušné zdrojové porty a časová pečiatka, konkrétne dátum a čas alebo technické ekvivalenty týchto identifikátorov a súvisiace informácie, ak ich požadujú orgány činné v trestnom konaní a súd výlučne na identifikáciu používateľa, účastníka alebo zákazníka na účely trestného konania.

(26) Prevádzkovým údajom sa na účely tohto zákona rozumie údaj, ktorý sa týka poskytovania služby ponúkanej poskytovateľom služieb, ktorý slúži na poskytnutie súvisiacich alebo doplňujúcich informácií o takejto službe a vytvára sa a spracúva sa počítačovým systémom poskytovateľa služieb, najmä zdroj a miesto určenia správy alebo iného druhu interakcie, umiestnenie zariadenia, dátum, čas, trvanie, veľkosť, trasa, formát, použitý protokol a druh kompresie, a iné metaúdaje z elektronických komunikácií, iné ako údaje o účastníkovi, a údaje týkajúce sa začatia a ukončenia relácie prístupu používateľa k službe, ako je dátum a čas použitia, prihlásenie do služby alebo odhlásenie zo služby.

(27) Obsahovým údajom sa na účely tohto zákona rozumie počítačový údaj, ktorým je text, hlas, video, obraz alebo zvuk, ktorý je iný ako údaj o účastníkovi alebo prevádzkový údaj.

(28) Poskytovateľom služieb sa na účely tohto zákona rozumie fyzická osoba alebo právnická osoba, ktorá ponúka jednu alebo viacero z týchto služieb:
a) elektronické komunikačné služby, 
b) služby týkajúce sa názvu internetovej domény a číslovania adries internetového protokolu, najmä prideľovanie IP adresy, správcu a registrátora doménových mien a služby súvisiace s ochranou súkromia a služby proxy,
c) služby kryptoaktív, 
d) iné služby umožňujúce
1. ich používateľovi vzájomnú komunikáciu cez počítačový systém alebo 
2. uchovávanie alebo iné spracúvanie počítačových údajov počítačovým systémom v mene používateľa, ktorému sa služba poskytuje.“.

Doterajšie odseky 21 až 25 sa označujú ako odseky 29 až 33.

7. V § 10 ods. 33 sa číslo „23“ nahrádza číslom „31“.

8. V § 24 ods. 4 sa slová „§ 115 alebo § 116“ nahrádzajú slovami „§ 115, príkazu na zaznamenávanie údajov o telekomunikačnej prevádzke podľa § 115a, príkazu na predloženie počítačového údaja poskytovateľom služieb podľa § 116a“.

9. § 61b sa dopĺňa odsekom 6, ktorý znie:

„(6) Vykonanie výsluchu prostredníctvom videokonferenčného zariadenia na zastupiteľskom úrade Slovenskej republiky v zahraničí sa môže uskutočniť po dohode príslušného orgánu Slovenskej republiky s Ministerstvom zahraničných vecí a európskych záležitostí Slovenskej republiky, ak osoba, ktorá má byť vypočutá, s vypočutím súhlasí a dobrovoľne sa dostaví na miesto výsluchu. Výsluch podľa prvej vety sa uskutoční so súhlasom štátu, v ktorom sa nachádza zastupiteľský úrad Slovenskej republiky, ak tento štát udelenie takéhoto súhlasu vyžaduje.“.
 
10. V § 77 ods. 3 sa slová „§ 495 ods. 4 písm. b) alebo osobitného predpisu o európskom zatýkacom rozkaze“ nahrádzajú slovami „osobitného predpisu o medzinárodnej justičnej spolupráci v trestných veciach“.

11. V nadpise § 89a sa za slová „Povinnosť na“ vkladajú slová „predloženie a“.

12. § 89a sa dopĺňa odsekom 4, ktorý znie:

„(4) Ak vecou podľa odseku 1 je počítačový údaj, pamäťový nosič alebo počítačový systém, postupuje sa podľa § 91. Pred výzvou na predloženie alebo na vydanie pamäťového nosiča alebo počítačového systému je potrebné zvážiť, či účel trestného konania nie je možné dosiahnuť postupom podľa § 91 ods. 1.“.

13. V § 90 ods. 1 prvej vete sa za slová „na vyzvanie“ vkladajú slová „nepredloží alebo“.

14. § 90 sa dopĺňa odsekom 5, ktorý znie:
„(5) Ak vecou podľa odseku 1 je počítačový údaj, pamäťový nosič alebo počítačový systém, postupuje sa podľa § 91.“

15. § 91 vrátane nadpisu znie: 

„§ 91
Prístup k počítačovému údaju
 
(1) Ak na účely dokazovania postačuje počítačový údaj, ktorý je možné bližšie špecifikovať a zaručiť jeho pravosť a integritu, predseda senátu a pred začatím trestného stíhania alebo v prípravnom konaní prokurátor pred zaistením pamäťového nosiča alebo počítačového systému vyzve osobu, ktorá má v držbe alebo pod kontrolou taký nosič alebo systém, v ktorom je uložený počítačový údaj alebo cez ktorý počítačový systém je počítačový údaj dostupný,
a) na sprístupnenie počítačového údaja alebo 
b) na umožnenie vytvorenia kópie počítačového údaja.

(2) Ustanovenia § 89a ods. 2 a 3 sa použijú primerane. 

(3) Ak na účely dokazovania je nevyhnutné získať prístup k počítačovému údaju, ktorý je uložený na pamäťovom nosiči alebo v počítačovom systéme zaistenom alebo k počítačovému údaju, ktorý je cez takýto počítačový systém dostupný, predseda senátu a pred začatím trestného stíhania alebo v prípravnom konaní prokurátor alebo policajt s predchádzajúcim súhlasom prokurátora vyžiada od osoby, v držbe ktorej alebo pod kontrolou ktorej sa pamäťový nosič alebo počítačový systém nachádza alebo nachádzal pred jeho zaistením, udelenie súhlasu na prístup k počítačovému údaju uloženému na pamäťovom nosiči alebo počítačovom systéme alebo cez počítačový systém dostupnému. Takáto osoba sa považuje za osobu oprávnenú udeliť súhlas na prístup k počítačovému údaju, ak sa nepreukáže opak.

(4) Ak na účely dokazovania je nevyhnutné získať prístup k počítačovému údaju, ktorý je uložený na pamäťovom nosiči alebo v počítačovom systéme zaistenom alebo k počítačovému údaju, ktorý je cez takýto počítačový systém dostupný a osoba, v držbe ktorej alebo pod kontrolou ktorej sa pamäťový nosič alebo počítačový systém nachádza alebo nachádzal pred jeho zaistením, súhlas podľa odseku 3 neudelila, môže predseda senátu a pred začatím trestného stíhania alebo v prípravnom konaní sudca pre prípravné konanie na návrh prokurátora vydať príkaz, ktorým povolí prístup k takémuto počítačovému údaju. Takýto príkaz musí byť odôvodnený aj skutkovými okolnosťami.

(5) Príkaz podľa odseku 4 sa doručí vlastníkovi pamäťového nosiča alebo počítačového systému alebo osobe, v držbe ktorej alebo pod kontrolou ktorej sa nachádzal takýto pamäťový nosič alebo počítačový systém v čase jeho zaistenia.
(6) Ak počítačovým údajom získaným postupom podľa odseku 1, odseku 3 alebo odseku 4 neboli zistené skutočnosti významné pre trestné konanie, predseda senátu a pred začatím trestného stíhania alebo v prípravnom konaní prokurátor alebo policajt po predchádzajúcom písomnom súhlase prokurátora počítačový údaj alebo jeho kópiu bez meškania zničí. Zápisnica o zničení takéhoto údaja sa založí do spisu.

(7) O zničení počítačového údaja alebo jeho kópie písomne informuje osobu podľa odseku 5 predseda senátu a pred začatím trestného stíhania alebo v prípravnom konaní prokurátor alebo policajt, na základe ktorého rozhodnutia došlo k zničeniu počítačového údaja alebo jeho kópie.

(8) Súhlas podľa odseku 3 a príkaz podľa odseku 4 nie je potrebný, ak bol pamäťový nosič alebo počítačový systém zaistený na základe príkazu súdu podľa tohto zákona a v tomto príkaze je výslovne uvedené, že sa vzťahuje aj na prístup k počítačovému údaju uloženému na pamäťovom nosiči alebo v počítačovom systéme alebo cez takýto počítačový systém dostupnému, a príkaz je odôvodnený aj skutkovými okolnosťami. 

(9) Ak pre prístup k počítačovému údaju je potrebné získať informáciu o fungovaní pamäťového nosiča alebo počítačového systému alebo informáciu o opatreniach použitých na ochranu počítačového údaja na tomto nosiči alebo v tomto systéme, môže príslušný orgán podľa odseku 3 vyžiadať od osoby, ktorá má takéto informácie, alebo príslušný orgán podľa odseku 4 prikázať takej osobe, aby informácie poskytla.

16. Za § 91 sa vkladá § 91a, ktorý vrátane nadpisu znie:

„§ 91a
Uchovanie a odstránenie počítačového údaja alebo znemožnenie prístupu k počítačovému údaju

(1) Ak je to na účely trestného konania nevyhnutné, môže predseda senátu a pred začatím trestného stíhania alebo v prípravnom konaní prokurátor alebo policajt s predchádzajúcim súhlasom prokurátora, vydať príkaz, ktorý musí byť odôvodnený aj skutkovými okolnosťami, osobe, v držbe ktorej alebo pod kontrolou ktorej sa nachádza počítačový údaj, aby 
a) 	uchovala takýto údaj, udržiavala ho v celistvosti alebo zachovala prístup orgánov činných v trestnom konaní alebo súdu k nemu,
b) 	odstránila takýto údaj z pamäťového nosiča alebo počítačového systému, alebo
c)	 znemožnila prístup k takému údaju. 

(2) V príkaze podľa odseku 1 písm. a) a c) musí byť ustanovený čas, počas ktorého bude uchovanie počítačového údaja alebo znemožnenie prístupu k počítačovému údaju vykonávané, najviac však 90 dní. Ak je potrebné opätovné uchovanie počítačového údaja alebo znemožnenie prístupu k počítačovému údaju, musí byť vydaný nový príkaz.

(3) Príkaz sa doručí osobe, v držbe ktorej alebo pod kontrolou ktorej sa nachádza počítačový údaj. Takejto osobe sa môže uložiť povinnosť zachovať v tajnosti opatrenia uvedené v príkaze.
 
(4) Ak uchovanie počítačového údaja alebo znemožnenie prístupu k počítačovému údaju už nie je potrebné, vydá predseda senátu a pred začatím trestného stíhania alebo v prípravnom konaní prokurátor bez meškania príkaz na zrušenie uchovania počítačového údaja alebo zrušenie znemožnenia prístupu k počítačovému údaju. Ak príkaz podľa odseku 1 písm. a) alebo c) vydal v prípravnom konaní policajt, príkaz na zrušenie znemožnenia uchovania počítačového údaja alebo znemožnenia prístupu k počítačovému údaju vydá policajt s predchádzajúcim súhlasom prokurátora.“.

17. V § 93 ods. 1 sa vypúšťa čiarka za slovami „odňatej veci“, slová „prevzatej veci alebo počítačových údajov“ sa nahrádzajú slovami „alebo prevzatej veci“ a na konci sa pripája táto veta: „Ak ide o pamäťový nosič, počítačový systém alebo počítačový údaj, zápisnica obsahuje aj údaj o tom, či bol udelený súhlas podľa § 91 ods. 3, aké informácie boli poskytnuté podľa § 91 ods. 9 a presný opis, ktorý umožní určiť ich totožnosť, pravosť, integritu a prístup k nim.“.

18. V § 93 odsek 2 znie:
„(2) Osobe, ktorá vec vydala, ktorej bola vec odňatá, alebo od ktorej bola vec prevzatá, vydá orgán, ktorý úkon vykonal, ihneď písomné potvrdenie o prevzatí veci alebo rovnopis zápisnice. Osobu, ktorej vec bola zaistená, o tom písomne vyrozumie orgán, ktorý vec prevzal.“.

19. V § 99 ods. 1 sa na konci pripája táto veta: „Za vec nachádzajúcu sa v obydlí sa považuje aj počítačový údaj uložený v počítačovom systéme alebo na pamäťovom nosiči alebo počítačový údaj dostupný cez počítačový systém, ktorý sa nachádza v obydlí.“.

20. V § 100 ods. 1 sa  za štvrtú vetu vkladá nová piata veta, ktorá znie: „Ak sa má zaistiť počítačový systém, pamäťový nosič alebo počítačový údaj uložený v počítačovom systéme, na pamäťovom nosiči alebo dostupný cez takýto počítačový systém, alebo ak sa má umožniť prístup k takémuto údaju, musí to byť v príkaze uvedené a odôvodnené skutkovými okolnosťami.“ a slová „Doručí sa vlastníkovi“ sa nahrádzajú slovami „Príkaz sa doručí vlastníkovi“.

21. V § 101 ods. 2 druhej vete sa číslo „24“ nahrádza číslom „48“.

22. V § 115 ods. 1 prvá veta znie: „V trestnom konaní o úmyselnom trestnom čine, za ktorý zákon ustanovuje trest odňatia slobody, ktorého horná hranica je najmenej tri roky, trestných činoch extrémizmu podľa § 140a, trestných činoch terorizmu podľa § 140b, trestnom čine legalizácie výnosu z trestnej činnosti podľa § 233 a 234, trestnom čine poškodzovania finančných záujmov Európskej únie podľa § 261, trestnom čine založenia, zosnovania a podporovania zločineckej skupiny podľa § 296, trestnom čine založenia, zosnovania a podporovania teroristickej skupiny podľa § 297, trestnom čine zneužívania právomoci verejného činiteľa podľa § 326, trestných činoch korupcie podľa § 328 až 336d Trestného zákona, alebo o inom úmyselnom trestnom čine, pri ktorom na konanie zaväzuje medzinárodná zmluva, možno vydať príkaz na odpočúvanie a záznam telekomunikačnej prevádzky, ak možno dôvodne predpokladať, že budú zistené skutočnosti významné pre trestné konanie.“.

23. V § 115 ods. 5 sa slová „pre iný“ nahrádzajú slovami „za iný“.

24. V § 115 ods. 6 druhej vete sa slovo „elektronických“ nahrádza slovami „počítačových systémoch alebo pamäťových“.

25. V § 115 ods. 9 tretej vete sa slová „najvyššiemu súdu“ nahrádzajú slovami „príslušnému nadriadenému súdu“.

26. V § 115 ods. 11 sa za slovo „na“ vkladá slovo „obsahové“.

27. Za § 115 sa vkladá § 115a, ktorý vrátane nadpisu znie:

„§ 115a
Zaznamenávanie údajov o telekomunikačnej prevádzke

(1) V trestnom konaní o úmyselnom trestnom čine, za ktorý zákon ustanovuje trest odňatia slobody, ktorého horná hranica je najmenej tri roky, trestných činoch extrémizmu podľa § 140a, trestných činoch terorizmu podľa § 140b, trestnom čine ochrany súkromia v obydlí podľa § 194a, trestnom čine znásilnenia podľa §199, trestnom čine sexuálneho násilia podľa § 200, trestných činoch sexuálneho zneužívania podľa § 201 až 202, trestnom čine podvodu podľa § 221, trestnom čine legalizácie výnosu z trestnej činnosti podľa § 233 a 234, trestnom čine neoprávneného prístupu do počítačového systému podľa § 247, trestnom čine neoprávneného zásahu do počítačového systému podľa § 247a, trestnom čine neoprávneného zásahu do počítačového údaja podľa § 247b, trestnom čine neoprávneného zachytávania počítačových údajov podľa § 247c, trestnom čine výroby a držby prístupového zariadenia, hesla do počítačového systému alebo iných údajov podľa § 247d, trestnom čine poškodzovania finančných záujmov Európskej únie podľa § 261, trestnom čine založenia, zosnovania a podporovania zločineckej skupiny podľa § 296, trestnom čine založenia, zosnovania a podporovania teroristickej skupiny podľa § 297, trestnom čine zneužívania právomoci verejného činiteľa podľa § 326, trestných činoch korupcie podľa § 328 až 336d , trestnom čine podnecovania podľa § 337, trestnom čine schvaľovania trestného činu podľa § 338, trestnom čine nebezpečného vyhrážania podľa § 360, trestnom čine nebezpečného prenasledovania podľa § 360a, trestnom čine nebezpečného elektronického obťažovania podľa § 360b, trestnom čine šírenia poplašnej správy podľa § 361, trestnom čine výroby detskej pornografie podľa § 368, trestnom čine rozširovania detskej pornografie podľa § 369, trestnom čine prechovávania detskej pornografie a účasti na detskom pornografickom predstavení podľa § 370 Trestného zákona, o trestnom čine, ktorým bola spôsobená ťažká ujma na zdraví alebo smrť alebo za iný úmyselný trestný čin, pri ktorom na konanie zaväzuje medzinárodná zmluva, možno vydať príkaz na zaznamenávanie údajov o telekomunikačnej prevádzke, ktoré sú nevyhnutné na objasnenie skutočností dôležitých pre trestné konanie. Príkaz možno vydať, ak nemožno sledovaný účel dosiahnuť inak alebo ak by bolo jeho dosiahnutie iným spôsobom podstatne sťažené.

(2) Príkaz podľa odseku 1 vydáva predseda senátu a pred začatím trestného stíhania alebo v prípravnom konaní sudca pre prípravné konanie na návrh prokurátora, ktorý musí byť písomný a odôvodnený aj skutkovými okolnosťami. Ak ide o vec, ktorá neznesie odklad, a príkaz sudcu pre prípravné konanie nemožno získať vopred, môže príkaz pred začatím trestného stíhania alebo v prípravnom konaní vydať prokurátor, ktorý musí najneskôr do 24 hodín od jeho vydania potvrdiť sudca pre prípravné konanie, inak stráca platnosť a takto získané informácie nemožno použiť na účely trestného konania a musia sa bez meškania zničiť. Takýto príkaz sa musí vydať písomne a odôvodniť; súčasťou príkazu je aj uvedenie spôsobu, rozsahu a lehoty zaznamenávania údajov. V príkaze musí byť uvedená totožnosť používateľa, ak je známa. 

(3) Zaznamenávanie údajov o telekomunikačnej prevádzke môže trvať najviac šesť mesiacov; tento čas môže v prípravnom konaní na písomný a odôvodnený návrh prokurátora sudca pre prípravné konanie predĺžiť vždy o ďalšie dva mesiace, a to aj opakovane. Príkaz podľa odseku 1 sa doručuje poskytovateľovi služieb.

(4) Ak údajom získaným postupom podľa odsekov 1 až 3 neboli zistené skutočnosti významné pre trestné konanie, orgán, ktorého rozhodnutím sa vec právoplatne skončila, údaj bez meškania zničí; policajt údaj zničí po predchádzajúcom písomnom súhlase prokurátora. Zápisnica o zničení údaja sa založí do spisu.

(5) O zničení údajov o telekomunikačnej prevádzke písomne informuje osobu podľa odseku 2, ak je známa, policajt alebo prokurátor, ktorého rozhodnutím sa vec právoplatne skončila, a v konaní pred súdom predseda senátu súdu prvého stupňa po právoplatnom skončení veci. Informácia obsahuje označenie súdu, ktorý vydal príkaz podľa odseku 1, a údaj o lehote, počas ktorej sa tento príkaz vykonával. Súčasťou informácie je poučenie o práve podať v lehote dvoch mesiacov od jej doručenia návrh na preskúmanie zákonnosti príkazu príslušnému nadriadenému súdu. Informáciu podá orgán, ktorého rozhodnutím sa vec právoplatne skončila, a v konaní pred súdom predseda senátu súdu prvého stupňa do troch rokov od právoplatného skončenia trestného stíhania v danej veci.

(6) Informáciu podľa odseku 5 predseda senátu, policajt alebo prokurátor nepodá, ak ide o osobu, ktorá má možnosť nazerať do spisu podľa tohto zákona alebo v konaní o obzvlášť závažnom zločine alebo zločine spáchanom organizovanou skupinou, zločineckou skupinou alebo teroristickou skupinou a trestných činov terorizmu podľa § 140b Trestného zákona, alebo ak sa na trestnom čine podieľalo viac osôb a vo vzťahu aspoň k jednému z nich nebolo trestné stíhanie právoplatne skončené, alebo ak by poskytnutím takej informácie mohol byť zmarený účel trestného konania.

(7) Odseky 1 až 6 sa primerane vzťahujú na prevádzkové údaje, ktoré sú v reálnom čase prenášané prostredníctvom počítačového systému.“.

28. § 116 vrátane nadpisu znie:

„§ 116
Uchovanie počítačového údaja a odstránenie počítačového údaja poskytovateľom služieb

(1) Ak je na účely dokazovania nevyhnutné uchovanie počítačového údaja, ktorý bol uložený v počítačovom systéme, môže predseda senátu a pred začatím trestného stíhania alebo v prípravnom konaní prokurátor alebo policajt s predchádzajúcim súhlasom prokurátora, vydať príkaz, ktorý musí byť odôvodnený aj skutkovými okolnosťami, poskytovateľovi služieb, aby 
a) uchoval a udržiaval takýto údaj v celistvosti, 
b) odstránil takýto údaj z počítačového systému alebo pamäťového nosiča, alebo 
c) znemožnil prístup k takémuto údaju.

(2) Ak ide o vec, ktorá neznesie odklad, a súhlas prokurátora nemožno získať vopred, môže taký príkaz pred začatím trestného stíhania alebo v prípravnom konaní vydať policajt aj bez predchádzajúceho súhlasu prokurátora; príkaz policajta musí najneskôr do 24 hodín od jeho vydania potvrdiť prokurátor, inak stráca platnosť a vykonávané uchovávanie počítačového údaja alebo znemožnenie prístupu k nemu sa musí skončiť. 

(3) V príkaze podľa odseku 1 písm. a) alebo c) musí byť určený čas, počas ktorého bude uchovávanie počítačového údaja alebo znemožnenie prístupu k nemu vykonávané, najviac však 90 dní, a ak je potrebné jeho opätovné uchovanie alebo znemožnenie prístupu k nemu, musí byť vydaný nový príkaz.

(4) Ak uchovávanie počítačového údaja na účely dokazovania už nie je potrebné, predseda senátu a pred začatím trestného stíhania alebo v prípravnom konaní prokurátor bezodkladne vydá príkaz, ktorým zruší príkaz na uchovanie a udržanie počítačového údaja v celistvosti alebo príkaz na znemožnenie prístupu k takému údaju. Ak príkaz podľa odseku 1 vydal v prípravnom konaní policajt, príkaz, ktorým zruší príkaz na uchovanie a udržanie počítačového údaja, vydá policajt s predchádzajúcim súhlasom prokurátora.

(5) Príkaz podľa odsekov 1 a 4 sa doručí poskytovateľovi služieb, ktorému sa môže uložiť povinnosť zachovať v tajnosti opatrenia uvedené v príkaze.“.

29. Za § 116 sa vkladá nový § 116a, ktorý vrátane nadpisu znie:

„§ 116a
Predloženie počítačového údaja poskytovateľom služieb

(1) Ak je na účely dokazovania nevyhnutné predloženie počítačového údaja, ktorý bol uložený v počítačovom systéme alebo jeho kópie, môže orgán príslušný podľa odseku 3 vydať príkaz poskytovateľovi služieb na predloženie takéhoto údaja alebo jeho kópie.

(2) Príkaz podľa odseku 1 sa musí vydať písomne a odôvodniť skutkovými okolnosťami; súčasťou príkazu je aj uvedenie spôsobu, rozsahu a lehoty na predloženie počítačového údaja alebo jeho kópie. V príkaze musí byť uvedená totožnosť používateľa, ak je známa.

(3) Orgánom príslušným na vydanie príkazu podľa odseku 1 je
a) predseda senátu a pred začatím trestného stíhania alebo v prípravnom konaní prokurátor alebo policajt, ak ide o údaje o účastníkovi alebo údaje požadované na účely identifikácie používateľa; príkaz vydaný policajtom musí potvrdiť prokurátor. Ak vec  neznesie odklad a potvrdenie prokurátora nemožno získať vopred, môže takýto príkaz pred začatím trestného stíhania alebo v prípravnom konaní vydať policajt aj bez predchádzajúceho potvrdenia prokurátora; príkaz policajta musí najneskôr do 24 hodín od jeho vydania potvrdiť prokurátor, inak stráca platnosť a takto získané informácie nemožno použiť na účely trestného konania a musia sa bez meškania zničiť.
b) predseda senátu a pred začatím trestného stíhania alebo v prípravnom konaní sudca pre prípravné konanie na návrh prokurátora, ak ide o prevádzkové údaje alebo obsahové údaje. Ak vec neznesie odklad, a príkaz sudcu pre prípravné konanie nemožno získať vopred, môže príkaz pred začatím trestného stíhania alebo v prípravnom konaní vydať prokurátor, ktorý musí najneskôr do 24 hodín od jeho vydania potvrdiť sudca pre prípravné konanie, inak stráca platnosť a takto získané informácie nemožno použiť na účely trestného konania a musia sa bez meškania zničiť.

(4) Príkaz podľa odseku 1 týkajúci sa prevádzkových údajov a obsahových údajov je možné vydať len v trestnom konaní o trestnom čine, za ktorý zákon ustanovuje trest odňatia slobody, ktorého horná hranica je najmenej tri roky, trestných činoch extrémizmu podľa § 140a, trestných činoch terorizmu podľa § 140b, trestnom čine obchodovania s ľuďmi podľa § 179, trestnom čine vydierania podľa § 189, trestnom čine ochrany súkromia v obydlí podľa § 194a, trestnom čine znásilnenia podľa §199, trestnom čine sexuálneho násilia podľa § 200, trestných činoch sexuálneho zneužívania podľa § 201 až 202, trestnom čine krádeže podľa § 212, trestnom čine neoprávneného vyrobenia a používania platobného prostriedku podľa § 219, trestnom čine podvodu podľa § 221, trestnom čine legalizácie výnosu z trestnej činnosti podľa § 233 a 234, trestnom čine neoprávneného prístupu do počítačového systému podľa § 247, trestnom čine neoprávneného zásahu do počítačového systému podľa § 247a, trestnom čine neoprávneného zásahu do počítačového údaja podľa § 247b, trestnom čine neoprávneného zachytávania počítačových údajov podľa § 247c, trestnom čine výroby a držby prístupového zariadenia, hesla do počítačového systému alebo iných údajov podľa § 247d, trestnom čine poškodzovania finančných záujmov Európskej únie podľa § 261, trestnom čine založenia, zosnovania a podporovania zločineckej skupiny podľa § 296, trestnom čine založenia, zosnovania a podporovania teroristickej skupiny podľa § 297, trestnom čine zneužívania právomoci verejného činiteľa podľa § 326, trestných činoch korupcie podľa § 328 až 336d , trestnom čine podnecovania podľa § 337, trestnom čine schvaľovania trestného činu podľa § 338, trestnom čine nadržovania podľa § 339, trestnom čine nebezpečného vyhrážania podľa § 360, trestnom čine nebezpečného prenasledovania podľa § 360a, trestnom čine nebezpečného elektronického obťažovania podľa § 360b, trestnom čine šírenia poplašnej správy podľa § 361, trestnom čine kupliarstva podľa § 367, trestnom čine výroby detskej pornografie podľa § 368, trestnom čine rozširovania detskej pornografie podľa § 369, trestnom čine prechovávania detskej pornografie a účasti na detskom pornografickom predstavení podľa § 370 Trestného zákona, o trestnom čine, ktorým bola spôsobená ťažká ujma na zdraví alebo smrť alebo o inom úmyselnom trestnom čine, pri ktorom na konanie zaväzuje medzinárodná zmluva. Takýto príkaz možno vydať, ak nemožno sledovaný účel dosiahnuť inak alebo ak by bolo jeho dosiahnutie iným spôsobom podstatne sťažené.

(5) Príkaz podľa odseku 1 možno vydať aj vtedy, ak osoba odsúdená za trestný čin podľa odseku 4 na trest odňatia slobody, alebo osoba ktorej bolo uložené ochranné liečenie s obmedzením osobnej slobody v trvaní najmenej štyroch mesiacov, sa vyhýba výkonu trestu, ochranného liečenia alebo ich zvyšku a trestné konanie bolo vedené v jej prítomnosti. 

(6) Príkaz podľa odseku 1 sa doručí poskytovateľovi služieb, ktorému sa môže uložiť povinnosť zachovať v tajnosti opatrenia uvedené v tomto príkaze.

(7) Poskytovateľ služieb predloží počítačový údaj alebo jeho kópiu tomu, kto vydal príkaz podľa odseku 1 alebo osobe uvedenej v tomto príkaze, ak má takýto počítačový údaj k dispozícii.

(8) Ak počítačovým údajom získaným postupom podľa odsekov 1 až 6 neboli zistené skutočnosti významné pre trestné konanie, orgán, ktorého rozhodnutím sa vec právoplatne skončila, počítačový údaj alebo jeho kópiu bez meškania zničí; policajt takýto údaj zničí po predchádzajúcom písomnom súhlase prokurátora. Zápisnica o zničení takéhoto údaja alebo jeho kópie sa založí do spisu.

(9) O zničení počítačového údaja alebo jeho kópie písomne informuje osobu podľa odseku 2, ak je známa, policajt alebo prokurátor, ktorého rozhodnutím sa vec právoplatne skončila, a v konaní pred súdom predseda senátu súdu prvého stupňa po právoplatnom skončení veci. Informácia obsahuje označenie súdu alebo prokurátora, ktorý vydal alebo potvrdil príkaz podľa odseku 1. Súčasťou informácie je poučenie o práve podať v lehote dvoch mesiacov od jej doručenia návrh na preskúmanie zákonnosti príkazu príslušnému nadriadenému súdu. Informáciu podá orgán, ktorého rozhodnutím sa vec právoplatne skončila, a v konaní pred súdom predseda senátu súdu prvého stupňa do troch rokov od právoplatného skončenia trestného stíhania v danej veci.

(10) Informáciu podľa odseku 9 predseda senátu, policajt alebo prokurátor nepodá, ak ide o osobu, ktorá má možnosť nazerať do spisu podľa tohto zákona alebo v konaní o obzvlášť závažnom zločine alebo zločine spáchanom organizovanou skupinou, zločineckou skupinou alebo teroristickou skupinou a trestných činov terorizmu podľa § 140b Trestného zákona, alebo ak sa na trestnom čine podieľalo viac osôb a vo vzťahu aspoň k jednému z nich nebolo trestné stíhanie právoplatne skončené, alebo ak by poskytnutím takej informácie mohol byť zmarený účel trestného konania.“.

30. V tretej časti siedmej hlave nadpis siedmeho dielu znie: „Konanie o preskúmaní zákonnosti príkazu na odpočúvanie a záznam telekomunikačnej prevádzky, príkazu na zaznamenávanie údajov o telekomunikačnej prevádzke a príkazu na predloženie počítačového údaja poskytovateľom služieb“.

31. V § 362f ods. 1 sa slová „najvyšší súd“ nahrádzajú slovami „nadriadený súd“.

32. V § 362f sa za odsek 1 vkladá nový odsek 2, ktorý znie: 
„(2) Na návrh osoby uvedenej v § 115a ods. 5 nadriadený súd na neverejnom zasadnutí preskúma zákonnosť príkazu na zaznamenávanie údajov o telekomunikačnej prevádzke.“.

Doterajšie odseky 2 a 3 sa označujú ako odseky 3 a 4.

33. V § 362f ods. 3 sa slová „§ 116 ods. 4 najvyšší súd“ nahrádzajú slovami „§ 116a ods. 9 nadriadený súd“ a slová „zistenie a oznámenie údajov o telekomunikačnej prevádzke“ sa nahrádzajú slovami „predloženie počítačového údaja poskytovateľom služieb“.

34. V § 362f odsek 4 znie:
„(4) Nadriadený súd si pred rozhodnutím vyžiada stanovisko sudcu, ktorý rozhodol o vydaní alebo potvrdení príkazu podľa § 115, § 115a alebo § 116a a ak ide o príkaz podľa § 115a alebo116a aj stanovisko poskytovateľa služieb, ktorý príkaz vykonal.“.
 
35. § 362g znie:

„§ 362g

(1) Ak nadriadený súd zistí, že príkaz podľa § 115, § 115a alebo § 116a bol vydaný alebo vykonaný v rozpore so zákonom, vysloví uznesením porušenie zákona. 

(2) Ak nadriadený súd zistí, že príkaz podľa § 115, 115a alebo § 116a bol vydaný a vykonaný v súlade s podmienkami podľa § 115 ods. 1, 115a ods. 1 alebo § 116a ods.4, vysloví uznesením, že zákon porušený nebol.“.

36. V § 371 ods. 2 prvej vete sa na konci pripájajú tieto slová: „alebo ustanovenie osobitného predpisu o medzinárodnej justičnej spolupráci v trestných veciach o uznávaní a výkone majetkového rozhodnutia alebo rozhodnutia, ktorým sa ukladá trestná sankcia spojená s odňatím slobody“.

37. Piata časť sa vypúšťa. 

      Doterajšia šiesta a siedma časť sa označujú ako piata a šiesta časť.

38. V § 565 sa číslo „3“ nahrádza číslom „2“.


39. V prílohe sa vypúšťajú druhý, tretí a piaty bod.

      Doterajší štvrtý bod a šiesty bod až dvadsiaty bod sa označujú ako druhý až sedemnásty bod.


Čl. III

Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení zákona č. 316/2016 Z. z., zákona č. 161/2018 Z. z., zákona č. 214/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 309/2023 Z. z., zákona č. 40/2024 Z. z., zákona č. 353/2024 Z. z., zákona č. 157/2025 Z. z., zákona č. 416/2025 Z. z., zákona č. 29/2026 Z. z. a zákona č. 30/2026 Z. z. sa mení takto:

V § 34 ods. 1 sa slová „piata časť Trestného poriadku, ak medzinárodná zmluva alebo osobitné predpisy9) neustanovujú inak.“ nahrádzajú slovami „osobitný predpis.9)“.

Poznámka pod čiarou k odkazu 9 znie:
„9) Zákon č. .../2026 Z. z. o medzinárodnej justičnej spolupráci v trestných veciach.“.

Čl. IV

Zákon č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z., zákona č. 373/2021 Z. z., zákona č. 92/2022 Z. z., zákona č. 7/2024 Z. z. a zákona č. 109/2024 Z. z. sa mení a dopĺňa takto:

1. V § 3 ods. 3 sa za slová „Finančnou správou,“ vkladajú slová „Ministerstvom spravodlivosti Slovenskej republiky,“.

2. § 74 sa dopĺňa odsekom 4, ktorý znie:
„(4) Ak osobné údaje, ktoré  príslušnému orgánu poskytla tretia krajina, sa majú  poskytnúť inej tretej krajine alebo členskému štátu, postupuje sa podľa osobitného predpisu.21a)“.

Poznámka pod čiarou k odkazu 21a znie:
„21a) § 11 ods. 2 zákona č. .../2026 Z. z. o medzinárodnej justičnej spolupráci v trestných veciach.“.

3. V § 77 ods. 1 písm. b) sa na konci čiarka nahrádza bodkočiarkou a pripájajú sa tieto slová: „dotknutá osoba má právo byť informovaná o konkrétnom účele spracúvania osobných údajov, ak poskytnutie tejto informácie neohrozí účel trestného konania,“.

4. Doterajší text prílohy sa označuje ako prvý bod a dopĺňa sa druhým bodom, ktorý znie: 
„2. Smernica Európskeho parlamentu a Rady (EÚ) 2022/211 zo 16. februára 2022, ktorou sa mení rámcové rozhodnutie Rady 2002/465/SVV, pokiaľ ide o jeho zosúladenie s pravidlami Únie o ochrane osobných údajov (Ú. v. EÚ L 37, 18.2.2022).“.

Čl. V

Zákon č. 452/2021 Z. z. o elektronických komunikáciách v znení zákona č. 533/2021 Z. z., zákona č. 351/2022 Z. z., zákona č. 205/2023 Z. z., zákona č. 287/2023 Z. z., zákona č. 46/2024 Z. z., zákona č. 108/2024 Z. z., zákona č. 334/2024 Z. z., zákona č. 366/2024 Z. z., zákona č. 367/2024 Z. z., zákona č. 26/2025 Z. z., zákona č. 261/2025 Z. z. a zákona č. 297/2025 Z. z. sa mení a dopĺňa takto:


V § 117 ods. 6 druhej vete sa na konci bodka nahrádza čiarkou a pripájajú sa tieto slová: „ak osobitný predpis neustanovuje inak.130a)“.

Poznámky pod čiarou k odkazom 130 a 130a znejú:
„130) § 115a a 116a Trestného poriadku.
§ 76 ods. 4 a 5 zákona Národnej rady Slovenskej republiky č. 171/1993 Z. z. v znení neskorších predpisov.
130a) Čl. 19 nariadenia Európskeho parlamentu a Rady (EÚ) 2023/1543 z 12. júla 2023 o európskych príkazoch na predloženie elektronických dôkazov a európskych príkazoch na uchovanie elektronických dôkazov v trestnom konaní a na výkon trestu odňatia slobody v nadväznosti na trestné konanie (Ú. v. L 191, 28.7.2023).“.

Čl. VI

Zákon č. 329/2025 Z. z. o niektorých administratívnych opatreniach súvisiacich so zhromažďovaním elektronických dôkazov v trestnom konaní a o zmene a doplnení niektorých zákonov sa mení takto:

V § 7 ods. 1 sa slovo „rada“ nahrádza slovami „Ministerstvo spravodlivosti Slovenskej republiky v súčinnosti s radou“.



Čl. VII

Tento zákon nadobúda účinnosť 18. augusta 2026 okrem čl. II bodov 2, 4, 9, 10, 36, 37 a 39 a čl. III, ktoré nadobúdajú účinnosť 1. januára 2028.


				













prezident Slovenskej republiky





predseda Národnej rady Slovenskej republiky





predseda vlády Slovenskej republiky

